6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Σ.1534 της 16 Δεκ. 1965/8 Φεβρ.  1966 (ΦΕΚ Β' 71) Περί θέσεως εν ισχύϊ του άρθρ. 2 της υπ' αριθ. 5/65 αποφάσεως του Συμβουλίου Συνδέσεως Ελλάδος - Ευρωπαϊκής Οικονομικής Κοινότητος. Λαβόντες υπ' όψιν: 1)Τας διατάξεις του άρθρ. 8 του Ν.Δ. 4257/62 "περί κυρώσεως των αποτελεσμάτων των δασμολογικών διαπραγματεύσεων κλπ." και 2)Τας διατάξεις του άρθρ. 8 της Συμφωνίας Συνδέσεως μεταξύ Ελλάδος και Ευρωπαϊκής Οικονομικής Κοινότητος, κυρωθείσης δια του Νόμ. 4226/62, αποφασίζομεν: Άρθρον μόνον.-Τίθεται εν ισχύϊ, ως προς το άρθρον δεύτερον αυτής, η υπ' αριθ. 5/1965 απόφασις του Συμβουλίου Συνδέσεως Ελλάδος Ε.Ο.Κ., εκδοθείσα κατ' εφαρμογήν του άρθρ. 8 της Συμφωνίας της συνιστώσης σύνδεσιν μεταξύ Ελλάδος και Ευρωπαϊκής Οικονομικής Κοινότητος, δια του οποίου καθορίζεται, από 1ης Φεβρ. 1966, εις 100% επί του δασμού του Κοινού Δασμολογίου η εισφορά του άρθρ. 8 της Συμφωνίας Συνδέσεως προκειμένου περί πετρελαιοειδών τινών εξαγομένων εξ Ελλάδος εις τα Κράτη - μέλη της Ε.Ο.Κ., άτινα παρήχθησαν εκ προϊόντων εισαχθέντων εκ τρίτων χωρών και μη ευρισκομένων εν Ελλάδι εν ελευθέρα κυκλοφορία, έχουσα ούτω εν αποσπάσματι: ΤΟ ΣΥΜΒΟΥΛΙΟΝ ΣΥΝΔΕΣΕΩΣ Λαβόν υπ' όψιν: Την Συμφωνίαν Ελλάδος - Ε.Ο.Κ. και δη το άρθρ. 8 παρ. 1 αυτής. ……………………………...………………………  Ότι από 1ης Νοεμ. 1964 οι δασμοί του Κοινού Δασμολογίου οι προβλεπόμενοι δια τα πετρε-λαιοειδή τα υπαγόμενα εις τας κλάσεις 27.10, 27.11, 27.12 και 27.13Β εφαρμόζονται εξ ολοκλήρου εις τα Κράτη - μέλη, ότι από της ιδίας   χρονολογίας   οι   δασμοί    των     προϊόντων Σελ. 461 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.5-6 τούτων κατηργήθησαν εξ ολοκλήρου εις τας ενδοκοινοτικάς ανταλλαγάς, ότι συνεπεία του γεγονότος τούτου το εισπρακτέον ποσοστόν των δασμών επί των προϊόντων τούτων υπό μορφήν εισφοράς, οσάκις δια την παραγωγήν αυτών χρησιμοποιούνται προϊόντα υπαγόμενα εις τας ανωτέρω κλάσεις, ανήλθεν ήδη εις 100 και ότι, κατ' ακολουθίαν, επιβάλλεται να ληφθή, προκειμένου περί των προϊόντων τούτων παραγομένων εν Ελλάδι, ανάλογον μέτρον, κατά παρέκκλισιν, ως προς τον τομέα των πετρελαιοειδών, των διατάξεων της υπ' αριθ. 2/1965 αποφάσεως του Συμβουλίου Συνδέσεως. Αποφασίζει Άρθρ.2.-Από 1ης Φεβρ. 1966, και κατά παρέκκλισιν των διατάξεων των εκδοθεισών κατ' εφαρμογήν του άρθρ. 8 παρ. 1 της Συμφωνίας Συνδέσεως ως προς τα παραγόμενα εν Ελλάδι προϊόντα, το ποσοστόν των δασμών του Κοινού Δασμολογίου των αναφερομένων εις τα προϊόντα τα υπαγόμενα εις τας κλάσεις 27.10, 27.11, 27.12 και 27.13Β, το οποίον πρέπει να λαμβάνηται υπ' όψιν δια τον καθορισμόν του συντελεστού της εισφοράς της προβλεπομένης υπό του εν λόγω άρθρου, ορίζεται εις 100, οσάκις τα εμπορεύματα δια την παραγωγήν των οποίων εχρησιμοποιήθησαν τα ως άνω προϊόντα υπάγονται και ταύτα εις τας κλάσεις 27.10, 27.11, 27.12 και 27.13Β. 